Iseenda kirgede ohjamine ja pahede võitmine on inimesele suurimaks võiduks . Kes omab enda üle võimu, selle jaoks avaneb uks troonisaali, et valitseda ja ohjata teisi inimesi. Enesevalitseja väärib teiste valitseja tiitlit.  Need, kellele iseenda ohjamine ülejõu käib, ei kanna mingil juhul välja võimu raskust.  Konkreetne jõud ja üleolek on kõigile mõistetav signaal. Kavalus ja tarkus, kui võimu atribuudid, on varjatumad,  hirmu ja ebakindlust tekitavad, kuid hästi distsiplineerivad võimu omadused.  On mõneti kurb ja paradoksaalne, et ükski suurt võimu omav inimene ei saa omale lubada sirget ja ausat mängu ümbritsevatega. Võim peab omama autoriteeti ja tekitama enda suhtes ja suurt aukartust.